

 **REPUBLIKA HRVATSKA**

**ŠIBENSKO-KNINSKA ŽUPANIJA**

 **GRAD ŠIBENIK**

Upravni odjel za društvene

djelatnosti

KLASA: 406-02/25-01/01

URBROJ: 2182-1-05/1-24-3

Šibenik, 02. lipnja 2025.

***o b j a v lj u j e***

**J A V N I N A T J E Č A J**

**za financiranje programa/projekata/aktivnosti „Neformalne akcije i inicijative mladih“**

**Grada Šibenika za 2025. godinu**

**I.**

Predmet ovog javnog natječaja je financiranje programa/projekata/aktivnosti za realizaciju ad hoc akcija i inicijativa mladih.

Ad hoc akcije i inicijative su jednokratne podrške u cilju reagiranja na trenutne potrebe u gradu Šibeniku čiji su nositelji mladi volonteri u dobi od 15 do 30 godina starosti, tj. neformalno udruživanje mladih koji žele javno djelovati radi rješavanja nekog konkretnog problema (pitanja) u lokalnoj zajednici.

Ukupno planirana vrijednost javnog natječaja je 3.000,00 EUR, za što su osigurana sredstva u Proračunu Grada Šibenika za 2025. godinu („Službeni glasnik Grada Šibenika“, broj 12/24), a kojim sredstvima se može financirati veći broj pojedinačnih programa/projekata/aktivnosti. Najniži iznos sredstava za financiranje programa /projekata je 400,00 EUR, a najviši iznos sredstava je 3.000,00 EUR.

**II.**

 Sredstva predviđena za provedbu programa/projekata/aktivnosti namijenjena su:

* Inicijativama kojima mladi osmišljenim aktivnostima i programima za razvoj zajednice potiču razvoj aktivnog građanstva.
* Inicijativama koje trebaju biti odraz stvarnih potreba zajednice u kojoj će se aktivnosti provoditi te snaga i resursa kojima zajednica raspolaže. Ovo je jamstvo da će zajednica podržati inicijativu, što će značajno unaprijediti djelotvornost iste. Zato je važno u proces razvoja uključiti sve one koji bi mogli biti zainteresirani za sudjelovanje (građane, poduzeća, obrtnike, škole, knjižnice i dr.).
* Inicijativama koje uključuju aktivnosti u koje su uključene marginalizirane skupine sa područja grada te inicijativama koje uključuju aktivnosti zaštite okoliša.
* Inicijativama za poboljšanje uvjeta života mladih u gradu Šibeniku,
* Aktivnom povezivanju većeg broja pojedinaca s organizacijama civilnog društva, drugim institucijama i organizacijama koje sudjeluju u inicijativi s ciljem pokretanja rješavanja relevantnog i aktualnog problema u gradu Šibeniku,

**III.**

Prijavu programa, projekata ili aktivnosti na ovaj javni natječaj mogu podnijeti inicijative mladih od 15 do 30 godina (minimalno 3, a maksimalno 5 osoba).

**IV.**

Prijedlozi programa/projekata/aktivnosti dostavljaju se isključivo putem e – maila: neformalne.inicijative@sibenik.hr

**V.**

 **Javni natječaj za podnošenje prijava bit će otvoren od 02. lipnja 2025. do 01. srpnja 2025. godine.**

Za sve dodatne informacije i eventualne upite obratite se putem e-maila: kristina.prizmic.vlahov@sibenik.hr

  **VI.**

Nakon donošenja odluke o programima/projektima/aktivnostima koje će se financirati, nadležni upravni odjel će javno objaviti rezultate natječaja na službenoj web stranici Grada Šibenika [www.sibenik.hr](http://www.sibenik.hr) i na Oglasnoj ploči Grada.

 PROČELNICA

 Mirjana Žurić, dipl.oec.